Chaidh Hildburghausen a chlàradh airson a' chiad turais ann an 1234 mar Hilteburgehusin ann an t-seann Ghearmailtis agus mar Villa Hilperti ann an Laideann. Chaidh eaglais a thogail ann an 1286, Talla a' Bhaile ann an 1314 agus fhuair e a chuid chòirichean a thaobh mhalairt agus chìsean ann an 1324. Ràinig na ciad Iùdhaich ann an 1331. Chan e coimhearsnachd mhòr a bh' ann a-riamh agus aig a' char na bu mhò bha 130 nan tàmh sa bhaile san 19mh Linn ach dìreach 30 ann an 1933. Thog fear air an robh Simon Levi Sionagog ann an 1811 ach thug na Nàsaich air na Iùdhaich ga reic. Thoisich An t-Ath-Leasachadh a-measg na coimhearsnachd Crìosdaidh ann an 1524 agus ghabh iad ris uile gu lèir ann an 1528. Thogadh sgoil ann an 1541. Eadar 1618 agus 1648 thuit àireamh-sluaigh a' bhaile bho 2,500 gu dìreach 700 air sàilleabh gu robh am baile gu math bochd an dèidh Cogadh nan 30 Bliadhna, bha an t-eaconomaidh ann an droch staing, bha am baile air a mhilleadh, bha an t-acras ann agus, a bharrachd air sin, chaochail mòran leis a' phlaigh. B' e prìomh-bhaile na Diùcachd Sagsainn-Hildburghausen a bh' ann bho 1680 gu ruige 1826, nuair a chaidh e a thoirt a-steach gu Sagsainn-Meiningen. Bha oifis na Biografisches Institut suidhichte an seo eadar 1828 agus 1874. Chaidh rèile a thogail ann an 1858 eadar Eisenach, Meiningen, Hildburghausen agus Coburg. Chaidh am baile a thoirt a-steach gu Thüringen ann an 1920, an dèidh Ar-a-mach na Gearmailt. Bho 1934 agus 1940 bha 522 fireannaich agus 458 boireannaich air an seasgachadh an aghaidh an toil mar phàirt phrògram air a chur air dòigh leis na Nàsaich agus chaidh iomadh duine a bha san taigh-caothaich a mharbhadh mar phàirt phrògram Nàsach eile, air an robh Aktion T4. Air 7 an Giblean 1945 chaidh an taigh-gruide a mhilleadh rè bomadaireachd agus chaidh an caisteal a leigeil na thobht. Bha na bha air fhàgail dhen chaisteal a leagadh eadar 1949 agus 1950.

Chaochail Iain Noble 25 an Dùbhlachd 2010 air Eilean Iarmain 's e 75 bliadhna a dh'aois. Tha e a' fàgail bean, a' Bhan-ridire Lucilla agus bràthair, Timothy Peter Noble, aig a bheil a' bharantachd a-nis.

'S e Ceimigear às An t-Seapan a th’ann Ryoji Noyori (Seapanais: 野依 良治, Kobe 3 an t-Sultain 1938). Bhuannaich e an Duais Nobel ann an Ceimigeachd ann an 2001, còmhla ri K. Barry Sharpless agus William S. Knowles.

Is i Sniaul a' bheinn as àirde anns an t-Eilean Mhanainn. Is ann as an t-seann Lochlannais airson ""Beinn na Sneachda"" a thanaig an t-ainm, agus tha seo ana-soillear ann an ""Snaefell"", ainm na beinne as Beurla. Tha i 621 m (2034 troighean) a dh'airde.

'S e sgrìobhadair às a' Bhealaruis a tha ann an Svetlana Alexandrovna Alexievich. Tha i ainmeil airson a' co-chruinneachaidhean aithrise fianaise on seann Aonadh Sobhiat.

'S e pìos meatailte a tha ann am bonn-cuimhne, a tha air a chumadh mar chearcall, rionnaige, neo chrois. Tha e air thoirt do dhuine o chionns gun do rinn e rudeigin gaisgeil, gu h-àraid sa chogadh, neo rudeigin fìor mhath.